《谒梅都官墓》
宋代·滕珂

百年诗老卧空山，犹忆当时语带酸。
赢得儿童唤夫子，可怜名位只都官。
手编新史唐文备，骨立残碑汉籀漫。
落日牛羊上丘陇，草埋翁仲独蛾冠。

作者简介：滕珂，初任宣城丞（清光绪《宣城县志》卷一一）。宁宗嘉定元年（一二○八）知华亭县（清光绪《华亭县志》卷一一）。历知永福县，南雄州佥判，知新州（清雍正《广东通志》卷二六）。今录诗二首。